Keskustelu:Vaarallinen lahko

message: Jehovantodistajat on vaarallinen lahko
Täyttyvät tuntomerkit:
# Johtaja ja johtajat ovat aina oikeassa, johtajaa on aina toteltava (Vartiotorniseuraa)
# Vain liikkeen opit ovat oikeita ja ne ovat arvostelun yläpuolella  (Vartiotorniseura, lahkosta käytetään lahkolaisten kesken jopa nimitystä "totuus")
# Kaikki tai ei mitään -periaate: jos haluaa kehittyä henkisesti, on otettava kaikki, mitä liike tarjoaa
# Kriittisen ajattelun kieltäminen ja siitä syyllistäminen (Jopa epäilevä ilme on rangaistavaa!)
# Jäsenen eristäminen ulkomaailmasta: entiset kokemukset ovat arvottomia, jäsenen on pakko muuttaa yhteisöön. (Maallisiin ihmisiin ei mielellään pidetä yhteyttä tai tiivistä kanssakäymistä, vain lahkolaisten kanssa saa 'veljeillä' ns. "veljiä ja siskoja".)
# On pakko hankkia lahkoon uusia jäseniä (porukkaa jopa koulutetaan siihen ovelta ovelle lähetykseen)
# Pelottelu: vain liikkeen sisällä voi pelastua
# Kultissa esiintyy rikollista toimintaa ja/tai oikeusjutuilla yritetään estää kriittisen, lahkoa arvostelevan ja totuudenmukaisen tiedon levitys. (Asioita ei viedä maalliseen oikeuteen, koska yhteiskuntaa kontrolloi Saatana, oikeusjutut selvitetään itse, mm. pedofilia rehottaa koska sitä ei viedä käräjille ja omissa selvittelyissä täytyy olla 2 silminnäkijää ja usein niitä ovat vain uhri ja vastaaja itse. Vastaaja harvemmin tunnustaa eli asiaan ei tule muutosta tai langeteta rangaistusta.)
# Vallankäyttö on pääasia ja kultin johtaja saattaa ohjata jäsenet joukkoitsemurhaan. (verensiirojen ja ensihoidon kieltäminen on tappanut joukoittain ihmisiä, enemmän kuin varsinaisesti joukkoitsemurhaa tekevät kultit!)
# Lahkon tietyt piirteet ovat äärimmäisen korostuneita, esimerkiksi lopun ajan odotus tai vaikka pelastavan avaruusaluksen tulon odottaminen. (maailmanloppua on jo monta kertaa ennustettu, odotamme uusinta ennustetta)
Hyvät wikipedian käyttäjät ja muokkaajat. Jehovan todistat-liike täyttävät suurimman osan artikkelin vaarallisen lahkon tuntomerkit, nuo yllä mainitut. Älkää turhaan poistako jehovantodistajia listalta, tietoa ei tule pimittää! Jehovantodistajat täyttävät myös lahkon tuntomerkit eli silläkään perusteella ei sitä voida ottaa pois ettei olisi lahko ja tässä tapauksessa vaarallinen sellainen. Kattokaa lahkon tuntomerkit jos olette erimieltä.
replies: text: Tälle sivulle ei ole tarkoitus lisäillä ryhmiä Wikipedian käyttäjien henkilökohtaisten näkemysten perusteella. Seuraavan kerran kun Jehovan todistajat kokoontuvat joukolla  vahingoittamaan itseään tai toisia tai tekevät jotain vastaavaa, niin palataan sitten asiaan. Eivätköhän monet ikuisella helvetinkidutuksella maalailevat ryhmittymät ole pahempia pelottelijoita kuin Jehovan todistajat, jotka eivät sellaiseen usko, ja tuskin läheisten ystävien valintaan liittyvät ohjeet (joissa jokaiselle jäsenelle jätetään oikeus toimia parhaaksi katsomallaan tavalla) ovat sama asia kuin vaarallisten lahkojen tapauksessa mainittu ”jäsenen eristäminen ulkomaailmasta”. Toisaalta esimerkiksi joukkoitsemurha on aivan eri asia kuin se, että potilas saa halutessaan hoitoa, jossa ei käytetä verensiirtoja (eihän se ole hoidosta kieltäytymistä, ja hoidon onnistuessa paraneminenkin on nopeampaa; ei verensiirroillakaan voida koskaan taata 100 prosentin varmuutta leikkauksen onnistumisesta). Katolisen kirkon piirissä pedofilian voidaan sanoa rehottavan, eikä kyseistä uskontoa vaarallisten lahkojen listalla näy (Jehovan todistajien tapauksessa kaksi silminnäkijää voi muuten tarkoittaa esimerkiksi kahta erillistä uhria, jotka todistavat hyväksikäytöstä; ei tule unohtaa, että on olemassa sellaisiakin tapauksia, joissa lapsen muistikuvat on saatu vääristymään ja valtavaa vahinkoa aiheutettu täysin syyttömällä aikuiselle; jos on tarpeen, maallisia oikeusistuimia voidaan kyllä käyttää). Kommentoidaan nyt vielä yhtä kohtaa (vaikka muitakin voisi): ”pakko hankkia lahkoon uusia jäseniä”. Jos joku Jehovan todistaja ei osallistu mainitsemaasi ovelta ovelle -työhön  (EDIT:) tai muuhun julistustyöhön (5. marraskuuta 2008 kello 14.15 (EET)), häntä ei lasketa aktiiviseksi julistajaksi (ts. JT:jien jäsenmäärään), siinä kaikki. Mitään rangaistusta ei siis seuraa, ja muut seurakunnan jäsenet voivat suhtautua häneen samalla tavoin kuin aiemmin. –Ejs-80 3. marraskuuta 2008 kello 12.52 (EET)

message: Hiukan ihmettelen, mikä muu nimi voisi kuvata tätä nykyistä nimeä paremmin artikkelin aihetta.
Pidän artikkelissa nyt (21.9.2013) olevaa artikkelin nimen kyseenalaistamista tarpettomana. Anna O (keskustelu) 21. syyskuuta 2013 kello 22.51 (EEST)
replies: text: Oon samaa mieltä, jos parempaa nimeä ei ole keksitty, antaa olla. Aihetta sivuten, fiWikissä pitäisi olla enemmän tietoa lahkoista ja lahkolaisuudesta, ilmeisesti käsite ei ole levinnyt suomenkieleen, eikä sen ajankohtaisuutta tiedosteta. Asiaa voisi selvittää esimerkiksi enWikin  Sectarianism artikkelin kautta.--Kulttuurinavigaattori (keskustelu) 22. syyskuuta 2013 kello 10.10 (EEST)
thread_title:  Artikkelin nimi Vaarallinen lahko

message: Monet terroristijärjestöiksi yleensä luokitellut (esim. Isis, Al Qaida, Al Shabaab) täyttävät määritelmän osan "Vaarallinen lahko tai tuhoisa kultti on uskonnollinen yhteisö, jonka johdon toimet aiheuttavat välittömästi tai välillisesti huomattavaa fyysistä, taloudellista tai henkistä vahinkoa ainakin osalle ryhmän jäsenistä tai ryhmän ulkopuolisille. Yleensä vaaralliset lahkot ainakin joskus tappavat tai vammauttavat ihmisiä eri syistä. Syynä tähän voi olla rituaali tai ulkoisen/sisäisen vastustuksen kitkeminen." Sen sijaan ne eivät ole pieniä eristyviä maailmanloppua odottavia, vaan näkyvät julkisesti.
Pitäisikö määritelmää tuolta osin täsmentää?
--88.112.51.182 20. huhtikuuta 2017 kello 10.09 (EEST)
replies: text: Terroristijärjestöjä ei pidetä uskon lahkoina. Vaarallisia järjestöjä ne kyllä ovat.Anna O (keskustelu) 16. toukokuuta 2017 kello 22.30 (EEST)
replies: text: :Jos nuo eivät kelpaa, ehkäpä sitten salafismi, wahhabismi tai islam? ––Nikolas Ojala (keskustelu) 17. toukokuuta 2017 kello 13.09 (EEST)
replies: text: :: Tai kristinusko? Buddhalaisuus taitaa olla yksi harvoja rauhanuskontoja (vaikka siitäkin kiistellään onko se uskonto) vaikka kristinuskonkin alussa oli periaate että käännä toinenkin poski lyötäväksi jos joku lyö. --85.76.78.250 17. toukokuuta 2017 kello 13.42 (EEST)
thread_title:  Terroristijärjestöt 

message: Ehdotan, että yhdistetään yleisesti uskonnollisia lahkoja käsittelevään artikkeliin. Tämä on vain yksi uskonnollinen lahko muiden joukossa, ja yleisempi merkitys miten lahko ymmärretään. kommentoikaa puolesta tai vastaan alle: --Mur (keskustelu) 26. syyskuuta 2020 kello 09.59 (EEST)
replies: text: Tuo riippuu ihan siitä kuka tuon vaarallisuuden määrittelee ja miten vaarallisuus määritellään. Jos ei ole määrittelevää auktoriteettia eikä edes mitään kaikille selvää ja saatavilla olevaa määrittelyssä käytettävää kriteerilistaa, vastaus on aika selvä. --Hartz (keskustelu) 26. syyskuuta 2020 kello 10.17 (EEST)
thread_title:  Yhdistäminen lahko (uskonto) artikkelliin